Babelscape/SREDFM huggingface dataset:
Ναταλία Τζίντσμπουργκ

Η Ναταλία Τζίντσμπουργκ ("Natalia Ginzburg", πραγματικό όνομα: "Natalia Levi", Παλέρμο, 14 Ιουλίου 1916 - Ρώμη, 7 Οκτωβρίου 1991) ήταν Εβραιοιταλιδα συγγραφέας, η οποία με το έργο της ερεύνησε τις οικογενειακές σχέσεις, την πολιτική κατά τη διάρκεια και ύστερα από το φασιστικό καθεστώς και τον Β΄ Παγκόσμιο Πόλεμο και την φιλοσοφία. 

Εβραϊκής καταγωγής, κόρη του διαπρεπούς βιολόγου Τζουζέππε Λέβι, παντρεύτηκε το 1938 τον Λεόνε Τζίντσμπουργκ, συγγραφέα και εκδότη, ηγετική μορφή του αντιφασιστικού αγώνα. Ο Λεόνε εξορίστηκε σ’ ένα χωριό των Αβρουζίων, όπου η Ναταλία και τα παιδιά τους τον ακολούθησαν, αλλά το 1943 δραπέτευσαν στην Ρώμη όπου εξέδιδαν παράνομα μιαν αντιφασιστική εφημερίδα. Το 1944 ο Λεόνε συνελήφθη και πέθανε στην φυλακή. Η Ναταλία ξαναπαντρεύτηκε το 1950. 

Συνέγραψε νουβέλες, διηγήματα και δοκίμια. Για το έργο της τιμήθηκε με τα βραβεία «Strega» και «Bagutta». Τα περισσότερα από τα έργα της μεταφράστηκαν στα αγγλικά και εκδόθηκαν στο Ηνωμένο Βασίλειο και τις Ηνωμένες Πολιτείες. Έργα της έχουν μεταφραστεί και στα ελληνικά.

Κατά τη δεκαετία του 1930 και για σύντομο διάστημα, υπήρξε ακτιβίστρια του Ιταλικού Κομμουνιστικού Κόμματος. Το 1983 εξελέγη στο Ιταλικό Κοινοβούλιο ως ανεξάρτητη.
Αλεξάντερ Πόουπ

Ο Αλεξάντερ Πόουπ (Alexander Pope, 21 Μαΐου 1688–30 Μαΐου 1744) ήταν Άγγλος ποιητής του 18ου αιώνα.
Σάμουελ Ρίτσαρντσον

Ο Σάμουελ Ρίτσαρντσον ("Samuel Richardson", 19 Αυγούστου 1689 - 4 Ιουλίου 1761) ήταν Άγγλος συγγραφέας επιστολικών μυθιστορημάτων.

Γιος ξυλουργού, εργάσθηκε ως βοηθός τυπογράφου και, για ν’ αυξήσει το εισόδημά του, έγραφε ερωτικές επιστολές δεσποινίδων που δεν είχαν την απαιτούμενη μόρφωση ή το ταλέντο, ενασχόληση που αποδείχθηκε καθοριστική για την λογοτεχνική του σταδιοδρομία.

Ζώντας στερημένα κατόρθωσε ν’ αποκτήσει δικό του τυπογραφείο, παντρεύτηκε, απέκτησε έξι τέκνα κι έχασε τα πέντε απ’ αυτά σε νηπιακή ηλικία καθώς και την νέα ακόμη γυναίκα του. Ξαναπαντρεύτηκε κι απέκτησε άλλα έξι παιδιά εκ των οποίων επέζησαν τέσσερις κόρες. Το 1733 έγινε τυπογράφος της Βουλής των Κοινοτήτων. Μέχρι τα πενήντα του δεν είχε εκδώσει κανένα δικό του βιβλίο.

Το 1739 δύο φίλοι του τού ανέθεσαν να γράψει ένα οδηγό αλληλογραφίας «για επαρχιώτες που αδυνατούσαν να συντάξουν μιαν επιστολή». Εξοικειωμένος, όπως προαναφέρθηκε, με την επιστολογραφία ο Ρίτσαρντσον, ανέλαβε το έργο και συνέλαβε συγχρόνως την ιδέα να γράψει μια ερωτική ιστορία σε μια σειρά επιστολών «στην οποία θα καθοδηγούνταν τα όμορφα κορίτσια που ήταν υποχρεωμένα να εργαστούν μακριά από το σπίτι τους, πώς ν’ αποφύγουν τις παγίδες κατά της αρετής τους». 

Έτσι γεννήθηκε το 1740 η "Παμέλα ή Η ανταμειφθείσα αρετή", όπου εξιστορείται σε σειρά επιστολών η αντίσταση της όμορφης υπηρέτριας κατά των ερωτικών επιθέσεων του κυρίου της μέχρις ότου υποκύπτει αυτός και την ζητά σε γάμο. Το 1741 ο Ρίτσαρντσον προσέθεσε δύο ακόμη τόμους στους δύο πρώτους με τίτλο "Pamela's Conduct in High Life" όπου εκθέτει τις αρετές της Παμέλας μετά τον γάμο της. 

Το 1747 ακολούθησαν άλλες δύο χιλιάδες σελίδες με την ιστορία της "Κλαρίσσας". Κι εδώ ο επίδοξος αποπλανητής αποκρούεται αλλά η κατάληξη είναι τραγική, παρά το ότι μέχρι να εκδοθεί ο έβδομος και τελευταίος τόμος εκατοντάδες αναγνωστών ικέτευαν με επιστολές τους τον συγγραφέα να μη «σκοτώσει» την Κλαρίσσα.

Το 1753 ο Ρίτσαρντσον αποφάσισε ν’ ασχοληθεί και μ’ ένα άντρα κι έγραψε τους επτά τόμους του "Τσαρλς Γκράντισον". 

Η "Παμέλα" υπήρξε ακρογωνιαίος λίθος της αγγλικής λογοτεχνίας. Συγκίνησε χιλιάδες αναγνώστες, της μεσαίας τάξης ιδιαίτερα, και υπήρξε το πρώτο αγγλικό ψυχολογικό μυθιστόρημα. Χλευάστηκε βέβαια από διανοουμένους όπως ο Φήλντινγκ, και κάποιος παρατήρησε ότι ακόμη κι αν συνέβαινε τελικά η αποπλάνηση, θα ήταν βαρετή μετά από χίλιες σελίδες. Παρ’ όλα αυτά η επίδραση του Ρίτσαρντσον στο αγγλικό μυθιστόρημα ήταν τεράστια, η δε γαλλική διανόηση, που τον γνώρισε από τις μεταφράσεις του αββά Πρεβώ, ενθουσιάστηκε. Ο Βολταίρος (στην "Νανίνα" του) και ο Γκολντόνι δραματοποίησαν την "Παμέλα", ο Ρουσσώ είχε σαν πρότυπο της "Νέας Ελοΐζας" την Κλαρίσσα και ο Ντιντερό δήλωσε ότι αν ήταν υποχρεωμένος να πουλήσει όλα του τα βιβλία, θα κρατούσε μόνο τον Όμηρο, τον Σοφοκλή, τον Ευριπίδη και τον Ρίτσαρντσον.
Λαγονήσι Φωκίδος

Λαγονήσι Φωκίδος ονομάζεται η δεύτερη και μεγαλύτερη βραχονησίδα που βρίσκεται στον κολπίσκο του Αγίου Νικολάου Φωκίδος του Δήμου Δωρίδος του Νομού Φωκίδος στον Κορινθιακό κόλπο. Είναι σε πολύ κοντινή απόσταση από την ακτή της Δωρίδος και μπορεί κανείς, όταν είναι ήρεμη θάλασσα, να πάει και περπατώντας. Γειτονικό είναι το νησάκι του Αγίου Νικολάου με το εκκλησάκι που είναι αφιερωμένο στον Άγιο Νικόλαο. Δεν κατοικείται ούτε έχει κάποιο κτίσμα.
Κατηγορία:Νησιά της Φωκίδας
Κρεμμύδι Φωκίδος

Το Κρεμμύδι Φωκίδος (ή Μονόλιθος) είναι βραχονησίδα, εξοχή βράχου, απέναντι από τα παράλια του οικισμού του Αγίου Σπυρίδωνος Φωκίδος του Δήμου Δωρίδος του Νομού Φωκίδος στον Κορινθιακό κόλπο. Σε περίπτωση θαλασσοταραχής είναι δύσκολα ορατό και αποτελεί επικίνδυνο σημείο για τα πλωτά σκάφη. Ανατολικά βρίσκεται η Νήσος Αγίου Φανουρίου (Πρασούδι).

Κατηγορία:Νησιά της Φωκίδας
Άγιος Ιωάννης Φωκίδας

Ο Άγιος Ιωάννης Φωκίδας ή Δριμνιά ή Δρύμνα είναι νησάκι το οποίο βρίσκεται απέναντι από τα παράλια της Δωρίδος του Νομού Φωκίδας στον Κορινθιακό κόλπο. Είναι μη κατοικίσιμο και μαζί με την Ελαία αποτελεί την Τοπική Κοινότητα Ελαίας της Δημοτικής Ενότητας Τολοφώνος του Δήμου Δωρίδος. Βρίσκεται ανάμεσα στις νήσους Τριζόνια και Πρασούδι και μαζί με το επίσης ακατοίκητο νησάκι Πλανέμι αποτελούν τη συστάδα νησιών «Τριζόνια». Λόγω της ιδιαίτερης αισθητικής του αξίας έχει χαρακτηριστεί ως «Τοπίο Ιδιαίτερου Φυσικού Κάλλους». Είναι κατάφυτο από πεύκα, πουρνάρια και θάμνους σε όλη του την έκταση. Στην βόρεια ακτή που βλέπει προς τη Στερεά Ελλάδα υπάρχουν δύο παλιά παραδοσιακά σπίτια καθώς και ένα εκκλησάκι αφιερωμένο στον Άγιο Ιωάννη τον Θεολόγο. Ανήκει στην οικογένεια Σ. Παναγιωτόπουλου.
Γιόζεφ Άλμπερς

Ο Γιόζεφ Άλμπερς ("Josef Albers", 19 Μαρτίου 1888 - 25 Μαρτίου 1976) ήταν Γερμανός ζωγράφος και θεωρητικός της τέχνης.
Μανώλης Χατζηνάκης

Ο Μανώλης Χατζηνάκης του Γεωργίου (γενν. στις 18 Ιανουαρίου 1941) είναι Έλληνας φιλόλογος και πολιτικός. Υπηρέτησε ως βουλευτής Λασιθίου με το ΠΑΣΟΚ και ως υφυπουργός Πολιτισμού από το 1988 ως το 1989.
Αντώνιος Καρπούζας

Ο Αντώνιος Καρπούζας του Ευαγγέλου (γενν. στην Κατερίνη στις 7 Μαΐου 1946) είναι Έλληνας ελεύθερος επαγγελματίας και πολιτικός. Εξελέγη βουλευτής με τη Νέα Δημοκρατία στην Πιερία το 2004 και το 2007. Σύζυγός του είναι η Σμαρώ Μοσχονά με την οποία απέκτησε 2 γιους. .
Σπυρίδων Μαρκοζάνης

Ο Σπυρίδων Μαρκοζάνης (1931 - 2011) ήταν Έλληνας βουλευτής και ευρωβουλευτής.
Ελένη Αδαμοπούλου

H Ελένη Αδαμοπούλου (1948-1975) ήταν Ελληνίδα πιανίστρια και μουσικολόγος.
Σαρβαραζάς της Περσίας

O Σαρβαραζάς της Περσίας ή Φαρουχάν (... - 17 Ιουνίου 629) ήταν βασιλιάς της Περσίας από τις 27 Απριλίου 629 έως τον Ιούνιο του 629, σφετερίστηκε τον θρόνο από τον Σασσανίδη βασιλιά Αρδασίρ Γ΄ αλλά δολοφονήθηκε από τους Σασσανίδες ευγενείς μόλις 40 μέρες αργότερα.
Live at Slane Castle

Το Live at Slane Castle είναι μία συναυλία των Red Hot Chili Peppers που κινηματογραφήθηκε στις 23 Αυγούστου του 2003 και κυκλοφόρησε στις 17 Νοεμβρίου 2003, μια μέρα πριν την κυκλοφορία του "Greatest Hits". Αυτή ήταν η δεύτερη τους συναυλία στο Slane Castle της Ιρλανδίας. Το opening act ήταν οι Foo Fighters και η εμφάνιση τους συμπεριλαμβάνεται στο δικό τους DVD, "Everywhere but Home". To DVD περιέχει όλα τα τραγούδια, εκτός από τη διασκευή του Τζον Φρουσιάντε "I Feel Love" της Donna Summer και το "Soul to Squeeze", επειδή έσπασε μια χορδή της κιθάρας του Φρουσιάντε κατά τη διάρκεια του τραγουδιού.

Το DVD έχει ανάμεικτες κριτικές. Πολλοί ενοχλήθηκαν που δεν εμφανίστηκαν τραγούδια από τα πρώτα τέσσερα άλμπουμ της μπάντας. Μετά την κυκλοφορία του, ο αρθρογράφος της "Columbus Alive", Wayne King είπε πως το DVD ήταν "η καλύτερη συναυλία όλων των εποχών".

Μετά την συναυλία, η διασκευή του Joe Strummer (τραγουδιστής και κιθαρίστας των The Clash) στο Redemption Song του Μπομπ Μάρλεϊ ακούγεται στα ηχεία καθώς πυροτεχνήματα εκτοξεύονται στον ουρανό.
Καίτη Οικονόμου

Η Καίτη Οικονόμου (1955 - 30 Ιουνίου του 2014) ήταν Ελληνίδα συγγραφέας.
Κωνσταντίνος Μπογδάνος

Ο Κωνσταντίνος Μπογδάνος (Μαρούσι Αθηνών, 27 Δεκεμβρίου 1979) είναι Έλληνας δημοσιογράφος και πολιτικός. Το 2019 εξελέγη βουλευτής με τη Νέα Δημοκρατία.
Αζαρμιντόχη της Περσίας

Η Αζαρμιντόχη της Περσίας (... - 631) ήταν βασίλισσα της Περσίας από τη δυναστεία των Σασσανιδών για λίγους μήνες το 630. Ήταν η δεύτερη και τελευταία από τις γυναίκες της δυναστείας των Σασσανιδών που κάθισαν στον θρόνο της Περσίας. Κόρη του βασιλιά της Περσίας Χοσρόη Β’, διαδέχθηκε την αδελφή της Φουραντόχη. Συνεχίστηκε στην εποχή της η μεγάλη αστάθεια που υπήρχε στην Περσία από την εποχή του πολέμου με τους Βυζαντινούς του Ηρακλείου. Παντρεύτηκε τον στρατηγό Φαρρόκι Ορμίσδα αλλά τον σκότωσε· ο γιος του Ροστάμ Φαρροκάζ στη συνέχεια εκδικήθηκε τυφλώνοντας και σκοτώνοντας τη βασίλισσα. Ο Ροστάμ Φαρροκάζ διετέλεσε αρχιστράτηγος του Περσικού στρατού την εποχή του Ισδιγέρδη Γ’. Την Αζαρμιντόχη διαδέχθηκε ο ανιψιός της Ορμίσδας Ε’.
Αρδασίρ Γ΄ της Περσίας

thumb|300px| Ο Αρδασίρ Γ’ της Περσίας σε νόμισμα

Ο Αρδασίρ Γ΄ της Περσίας (621 - 27 Απριλίου 630) ήταν ένας από τους τελευταίους Σασσανίδες βασιλείς της Περσίας για λίγους μόνο μήνες από τον Σεπτέμβριο του 628 ως τον Απρίλιο του 630, γιος και διάδοχος του βασιλιά της Περσίας Καβάδη Β’ με βυζαντινή μητέρα, εγγονός του Χοσρόη Β’. Έγινε βασιλιάς της Περσίας μετά τον θάνατο του πατέρα του την ίδια χρονιά που ανέτρεψε τον παππού του σε ηλικία μόλις 7 ετών. Ανατράπηκε και δολοφονήθηκε από τον διάσημο Πέρση στρατηγό Σαρβαραζά που σφετερίστηκε τον θρόνο, τον διασημότερο Πέρση στρατηγό πασίγνωστο από τις μάχες των Περσών με τους Βυζαντινούς του Ηρακλείου.
Music

Το Music & Me ήταν το τρίτο solo άλμπουμ του Μάικλ Τζάκσον, το οποίο κυκλοφόρησε το 1973 από τη Motown και πούλησε 4 εκατομμύρια αντίγραφα παγκοσμίως. Το άλμπουμ επανακυκλοφόρησε το 2009 ως μέρος του "Hello World: The Motown Solo Collection".
Ιμπραΐμ Μπουμπακάρ Κεϊτά

Ο Ιμπραΐμ Μπουμπακάρ Κεϊτά ("Ibrahim Boubacar Keïta", 29 Ιανουαρίου 1945-) είναι πολιτικός από το Μάλι. Διετέλεσε πρόεδρος της χώρας από το 2013 έως το 2020, πρωθυπουργός της χώρας από το 1994 έως το 2000 και πρόεδρος του Κοινοβουλίου του Μάλι από το 2002 έως το 2007. Παραιτήθηκε στις 19 Αυγούστου 2020, έπειτα από τη σύλληψή του από στασιαστές του στρατού στη διάρκεια του πραξικοπήματος του Μάλι του 2020.
Ram it Down

Ram it Down είναι ο τίτλος του ενδέκατου δίσκου του χέβι μέταλ συγκροτήματος Judas Priest, ο οποίος κυκλοφόρησε τoν Μάιο του 1988 μέσω της "Columbia Records". Το 2001, το άλμπουμ επανεκδόθηκε σε έκδοση CD από την "Columbia" με δύο επιπλέον κομμάτια, τις ζωντανές εκτελέσεις των ""Night Comes Down" και "Bloodstone"" από το 1984 και το 1982, αντίστοιχα.
Ταγαράδες

Οι Ταγαράδες είναι κωμόπολη του δήμου Θέρμης, της Περιφερειακής Ενότητας Θεσσαλονίκης και προάστιο της πόλης της Θεσσαλονίκης. Βρίσκεται σε απόσταση 21 χλμ. νοτιοανατολικά της Θεσσαλονίκης, στην κοιλάδα του Ανθεμούντος
Φώτιος Παναγιωτόπουλος

Ο Φώτιος Παναγιωτόπουλος (1919 - 24 Σεπτεμβρίου 1975) ήταν Έλληνας πολιτικός. Υπηρέτησε ως βουλευτής Μαγνησίας με την Ένωση Κέντρου.
Χρύσανθος Δημητριάδης

Ο Χρύσανθος Δημητριάδης (21 Ιουλίου 1933 -2008.) ήταν Έλληνας ηλεκτρολόγος μηχανολόγος, ευρωβουλευτής της ΕΠΕΝ, της οποίας ήταν και αρχηγός.
Ρένα Χατζηδάκη

Η Ρένα Χατζηδάκη, κόρη της συγγραφέως Λιλής Ζωγράφου, γεννήθηκε τα 1943. Εξέδωσε το 1958 την πρώτη ποιητική της συλλογή με πρωτοβουλία της μητέρας της. Σπούδασε νομικά. Ήταν συνεργάτις της εφημερίδας «Πανσπουδαστική» και του περιοδικού «Επιθεώρηση Τέχνης». Κατά το διάστημα 1963-1966 ήταν παντρεμένη με τον Ιωσήφ-Ευγένιο Βεντούρα. Έζησαν μαζί επί ένα έτος σχεδόν στην πόλη Ρεχόβοτ του Ισραήλ. Εντάχθηκε στην αντιστασιακή οργάνωση «Πατριωτικό Μέτωπο» (ΠΑΜ) τον Μάιο του 1967. Το καθεστώς των συνταγματαρχών τη συνέλαβε στις 10 Οκτωβρίου 1967. Σημειωτέον ότι είχε, όταν συνελήφθη, αποχωρήσει, επειδή διαφωνούσε με τις ενέργειες να τεθεί η οργάνωση υπό τον έλεγχο του ΚΚΕ.<br>

Κρατήθηκε 43 μέρες στα κρατητήρια της οδού Μπουμπουλίνας και 4 μήνες στις γυναικείες φυλακές Αβέρωφ. Αφέθηκε ελεύθερη τον Μάρτιο του 1968. Κατά το διάστημα της κράτησής της στις φυλακές Αβέρωφ έγραψε το ποίημα «Κατάσταση Πολιορκίας». Το μελοποίησε ο Μίκης Θεοδωράκης. Το έργο παρουσιάστηκε για πρώτη φορά το 1968 στο Ρόουντ Χάουζ του Λονδίνου, την ορχήστρα διηύθυνε ο Εύδωρος Δημητρίου, η σκηνοθετική επίβλεψη ήταν του Μίνου Βολανάκη και τραγουδούσαν η Μαρία Φαραντούρη και ο Αντώνης Καλογιάννης. Το 1970 έγινε η ηχογράφησή του από την εταιρεία Polydor (Paris). Τραγουδούσαν η Φαραντούρη και ο Καλογιάννης. Η ενορχήστρωση έγινε από τον Γιάννη Μαρκόπουλο και τον Εύδωρο Δημητρίου. Η ποιήτρια εμφανιζόταν με το όνομα «Μαρίνα».<br>

Όταν βγήκε από τη φυλακή η Ρένα Χατζηδάκη εργάστηκε ως μεταφράστρια και επιμελήτρια εκδόσεων. Ήταν στενή συνεργάτις του Ασαντούρ Μπαχαριάν στη γκαλερί Ώρα. Από το 1980 παρακολούθησε το θεραπευτικό πρόγραμμα και το πρόγραμμα διδακτικής ανάλυσης του «Ανοικτού Ψυχoθεραπευτικού Κέντρου». Σ' αυτό παρέμεινε γύρω στα εφτά χρόνια ως θεραπευόμενη, εκπαιδευόμενη και θεραπεύτρια. Το 1987 άνοιξε δικό της γραφείο, και εργάστηκε ως ψυχαναλυτική ψυχοθεραπεύτρια μέχρι το θάνατό της. Το 1998 υπέστη οξύ εγκεφαλικό επεισόδιο.<br>

Πέθανε στις 13 Αυγούστου 2003. Ενώ κολυμπούσε στη θάλασσα της Τζιας έπαθε ανακοπή καρδιάς.
Best of the Beast

Το Best of the Beast είναι συλλογή τραγουδιών του βρετανικού χέβι μέταλ συγκροτήματος Iron Maiden, η οποία κυκλοφόρησε σε μορφή μονού και διπλού CD στις 24 Σεπτεμβρίου 1996 μέσω της δισκογραφικής εταιρείας "ΕΜΙ".

Η συλλογή περιλαμβάνει τραγούδια από όλη την καριέρα του συγκροτήματος μέχρι τότε, όπως και ένα νέο κομμάτι με τίτλο "Virus" το οποίο κυκλοφόρησε και σε μορφή σινγκλ, ανεβαίνοντας στο Top-20 της Μεγάλης Βρετανίας.

Το εξώφυλλο είναι δημιουργία του Ντέρεκ Ριγκς, ενώ το άλμπουμ έγινε χρυσό στην πατρίδα των Iron Maiden, όπως και τη Βραζιλία, την Φινλανδία, ενώ στην Αργεντινή και τη Σουηδία έχει βραβευθεί ως πλατινένιο.
Lost Sirens

Το Lost Sirens είναι το ένατο στούντιο άλμπουμ από το συγκρότημα New Order και κυκλοφόρησε στις 14 Ιανουαρίου 2013 στο Ηνωμένο Βασίλειο. Τα κομμάτια που περιλαμβάνουν στο άλμπουμ καταγράφτηκαν κατά την παραγωγή του Waiting for the Sirens' Call.
Κιράνι Τζέιμς

Ο Κιράνι Τζέιμς (γεν. 1992) είναι αθλητής του Στίβου από τη Γρενάδα. Ήταν Παγκόσμιος πρωταθλητής στα 400μ. στο Παγκόσμιο Πρωτάθλημα Ανοιχτού Στίβου στο Νταεγού (2011) και χρυσός Ολυμπιονίκης στο ίδιο αγώνισμα το 2012 στο Λονδίνο. Στους Ολυμπιακούς Αγώνες του 2016 στο Ρίο κέρδισε το αργυρό μετάλλιο στο ίδιο αγώνισμα.

Ήταν ο πρώτος αθλητής από τη Γρενάδα που κέρδισε ολυμπιακό μετάλλιο.
Φερνάνδος Σερπιέρης

Ο Φερνάνδος Σερπιέρης (-15 Νοεμβρίου 1927) ήταν επιχειρηματίας - βιομήχανος που δραστηριοποιήθηκε στην Ελλάδα στα τέλη του 19ου και τις αρχές του 20ου αιώνα.Ήταν γιος του Ιταλού επιχειρηματία Ιωάννη Βαπτιστή Σερπιέρη στον οποίο οφείλεται η μεταλλευτική ανάπτυξη του Λαυρίου μετά το δεύτερο ήμισυ του 19ου αιώνα. Ο Φερνάνδος συνέχισε την δραστηριότητα του πατέρα του σε μεταλλευτικές και μεταλλουργικές δραστηριότητες στο Λαύριο.

Το 1896 ο Φερνάνδος ήταν πρόεδρος της Επιτροπείας Αθλητικών Παιδειών στους πρώτους σύγχρονους Ολυμπιακούς Αγώνες του 1896.

Το 1924 ήταν ένας από τους ιδρυτές της «Ενώσεως των εν Ελλάδι Μεταλλουργικών και Μεταλλευτικών Επιχειρήσεων», οργάνωσης από την οποία προέκυψε ο σημερινός Σύνδεσμος Μεταλλευτικών Επιχειρήσεων και μάλιστα η πρώτη έκτακτη Γενική Συνέλευσή της έγινε στα γραφεία του στις 28 Μαΐου 1924. Ο Φερνάνδος Σερπιέρης χρημάτισε πρώτος πρόεδρος της Ενώσεως.

Μέχρι το 1929, το Αρχοντικό Σερπιέρη που είχε χτίσει ο πατέρας του στο κέντρο της Αθήνας μεταξύ 1880 και 1884, ήταν στην κατοχή του. Το 1929 πωλήθηκε στην Αγροτική Τράπεζα Ελλάδος.
Μπρίτνεϊ Ριζ

Η Μπρίτνεϊ Ριζ (γεν. 1986) είναι Αμερικανίδα αθλήτρια στο άλμα εις μήκος.

Ήταν πέντε φορές παγκόσμια πρωταθλήτρια και μια φορά χρυσή Ολυμπιονίκης (2012). Κατέχει το ρεκόρ Αμερικής στο άλμα εις μήκος στον Κλειστό Στίβο με 7μ και 23εκ. από το 2012.
The Vinyl Conflict

The Vinyl Conflict είναι ο τίτλος της συλλογής έντεκα δίσκων βινυλίου του αμερικανικού thrash metal συγκροτήματος Slayer, η οποία κυκλοφόρησε τον Οκτώβριο του 2010 μέσω της δισκογραφικής εταιρείας "American Records".
Στη συλλογή δεν συμπεριλαμβάνονται τα πρώτα δύο άλμπουμ τους, ""Show No Mercy" και "Hell Awaits"", ενώ στελέχη της "Sony Music Entertainment" δήλωσαν ότι η συγκεκριμένη κυκλοφορία πραγματοποιήθηκε σαν δώρο προς τους οπαδούς του συγκροτήματος, λόγω του γεγονότος ότι τα περισσότερα άλμπουμ των Slayer σταμάτησαν να εκδίδονται σε τέτοια μορφή.
Ιωάννης Παπαηλιάκης

Ο Ιωάννης Παπαηλιάκης (1902 - 25 Ιουλίου 1974) ήταν Έλληνας δικηγόρος και πολιτικός, που διετέλεσε βουλευτής και Δήμαρχος Θεσσαλονίκης.
Σάντρα Πέρκοβιτς

Η Σάντρα Πέρκοβιτς (Sandra Perković) (γεν. 1990) είναι αθλήτρια της δισκοβολίας από την Κροατία. Ήταν χρυσή ολυμπιονίκης το 2012 (σημειώνοντας εθνικό ρεκόρ με 69μ. και 11 εκ.), παγκόσμια πρωταθλήτρια το 2013 και 2017 και τέσσερις φορές πρωταθλήτρια Ευρώπης: το 2010, το 2012, το 2014, και το 2016. Το καλοκαίρι του 2011 της είχε επιβληθεί εξάμηνος αποκλεισμός επειδή είχε βρεθεί θετική στην ουσία μεθυλεξαναμίνη.
Θωμάς Ανδρεάδης

Ο Θωμάς Ανδρεάδης (1912 - 17 Ιανουαρίου 1982) ήταν Έλληνας δικηγόρος και πολιτικός. Υπηρέτησε ως βουλευτής Πέλλας με την ΕΠΕΚ το 1951 και αργότερα με άλλα κόμματα.
Γιώργος Δέδας

Ο Γιώργος Δέδας (Κιλκίς, 2 Ιανουαρίου 1980), είναι Έλληνας πρώην καλαθοσφαιριστής και νυν προπονητής καλαθοσφαίρισης. Διαθέτει ύψος 2,00 μέτρα και αγωνιζόταν στη θέση του Σμολ φόργουορντ. Αποτελεί βοηθό προπονητή της Ρίτας Βίλνιους.
Τιρουνές Ντιμπάμπα

Η Τιρουνές Ντιμπάμπα ("Tirunesh Dibaba Kenene", γενν. 1 Ιουνίου 1985) είναι Αιθιόπισσα δρομέας μεγάλων αποστάσεων. Είναι η κάτοχος του παγκόσμιου ρεκόρ στα 5.000 μ. από το 2008 (14:11.15).

Στους Ολυμπιακούς Αγώνες του Πεκίνου ήταν χρυσή Ολυμπιονίκης στα 5.000μ. και στα 10.000μ. Τέσσερα χρόνια αργότερα στο Λονδίνο κέρδισε και πάλι το χρυσό μετάλλιο στα 10.000 μ. ενώ στα 5.000 μ. ήταν τρίτη. Στο αγώνισμα αυτό ήταν τρίτη και στους ολυμπιακούς αγώνες της Αθήνας. Επίσης ήταν δύο φορές παγκόσμια πρωταθλήτρια στα 5.000 μ. (το 2003 και το 2005) και τρεις φορές στα 10.000 μ. (το 2005, το 2007 και το 2013).

Η μικρότερη της αδελφή, Γκενζέμπε Ντιμπάμπα, είναι η κάτοχος του παγκοσμίου ρεκόρ στα 1500 μέτρα.
Ένας ζόρικος δεκανέας

Το Ένας ζόρικος δεκανέας είναι ελληνική κωμωδία. Η ταινία προβλήθηκε την σαιζόν 1963-4 και έκοψε 123.048 εισιτήρια (40η σε 92 ταινίες). Στον πρωταγωνιστικό ρόλο ο Κώστας Χατζηχρήστος, ο οποίος υποδύεται τον δεκανέα Θανάση Πρασινάδα, υπασπιστή του συνταγματάρχη Πέτρου Παυλάρα (Κούλης Στολίγκας), ο οποίος βάζει το κατασκοπευτικό του δαιμόνιο σε λειτουργία για να παντρευτεί τη γυναίκα που αγαπάει, τη Φρόσω (Μάρθα Καραγιάννη), υπηρέτρια του συνταγματάρχη.
Τσαρλς Μπόουρντμαν Χόις

Ο Τσαρλς Μπόουρντμαν Χόις ("Charles Boardman Hawes", 24 Ιανουαρίου 1889 - 16 Ιουλίου 1923) ήταν Αμερικανός συγγραφέας θαλασσινών ιστοριών, ο οποίος είναι περισσότερο γνωστός από τρία ιστορικά μυθιστορήματα. Πέθανε ξαφνικά σε ηλικία 34 ετών, ενώ είχαν δημοσιευθεί μόλις δύο από τα πέντε βιβλία του. Ήταν ο πρώτος γεννημένος στις Η.Π.Α. νικητής του ετήσιου βραβείου Νιούμπερι, καθώς το τρίτο του μυθιστόρημα, "Η Σκοτεινή Φρεγάτα" (1924), αναδείχθηκε ως το καλύτερο αμερικανικό παιδικό βιβλίο της χρονιάς. Το 1925 οι New York Times έγραψαν ότι χάρη στις θαλασσινές περιπετειώδεις ιστορίες του, ο Χόις συγκρίνεται με τον Ρόμπερτ Λούις Στίβενσον και τον Χέρμαν Μέλβιλ.
Sweet Children

Το "Sweet Children" είναι το τρίτο EP από τους Green Day και κυκλοφόρησε τον Αύγουστο του 1990 από την Skene! Records. Το όνομα του δίσκου είναι το προηγούμενο όνομα του συγκροτήματος.

Ηχογραφήθηκε στη Μινεσότα στις 5 Ιουλίου του 1990. Είναι οι τελευταίες ηχογραφήσεις του πρώην ντράμερ της μπάντας, John Kiffmeyer, που έφυγε από τη μπάντα για να πάει στο κολέγιο.
Νέα Ραιδεστός

Η Νέα Ραιδεστός είναι κωμόπολη του δήμου Θέρμης, της Περιφερειακής Ενότητας Θεσσαλονίκης και προάστιο της πόλης της Θεσσαλονίκης. Βρίσκεται σε απόσταση 18 χλμ. νοτιοανατολικά της Θεσσαλονίκης, στην κοιλάδα του Ανθεμούντος.

Κατά την Τουρκοκρατία, η κωμόπολη ήταν τσιφλίκι του Οθωμανού Μαντζάρ και κατοικούνταν από λιγοστούς Έλληνες κολλίγους. Ο οικισμός ονομάζονταν Μαντζάρηδες. Το 1923 εγκαταστάθηκαν στους Μαντζάρηδες πρόσφυγες από την Ανατολική Θράκη. 25 οικογένειες κατάγονταν από το Σχολάρι, 25 από το Ναΐπκιοϊ, 23 οικογένειες από το Σιμιτλί, 20 από το Κούμβαο, 15 οικογένειες από τη Ραιδεστό και 9 από Πάνιδο. ΤΟ 1953 μετονομάστηκε σε Νέα Ραιδεστός. Σήμερα αποτελεί μια κωμόπολη, προάστιο της Θεσσαλονίκης, απέχουσα μόλις 4 χλμ. από τη Θέρμη. Ο ενοριακός Ναός του Αγίου Αθανασίου δημιουργήθηκε πριν το 1945. Στη Νέα Ραιδεστό λειτουργούν 2 νηπιαγωγεία, δύο Δημοτικά Σχολεία καθώς και ένας Δημοτικός Παιδικός Σταθμός. Στον τομέα του αθλητισμού δραστηριοποιούνται τα σωματεία Αστέρας Νέας Ραιδεστού στο ποδόσφαιρο και ΚΑΣ Νέας Ραιδεστού  στο μπάσκετ.Αρχείο:"Νέα Ραιδεστός 1ο Δημοτικό Σχολείο.jpeg 

Οι πρώτοι κάτοικοι του προσφυγικού οικισμού ασχολούνταν με γεωργικές εργασίες, καθώς επρόκειτο για πρόσφυγες που επέλεξαν τη γεωργική αποκατάσταση κατά την προσέλευσή τους στην Ελλάδα. Είχαν μικρούς αγροτικούς κλήρους και καλλιεργούσαν σιτηρά και λαχανικά. Σταδιακά εξειδικεύτηκαν στην καλλιέργεια κρεμμυδιών και για αρκετά χρόνια φημίζονταν γι' αυτή την καλλιέργεια. Με το πέρασμα των χρόνων και ιδιαίτερα από τη δεκαετία του '80 και μετά εξαστικοποιούνταν σταδιακά ο οικισμός και άρχισε να δέχεται νέους κατοίκους, με αποτέλεσμα να αυξηθεί θεαματικά ο πληθυσμός του σε μια δεκαετία.)
Αθλητική Ένωση Κίτιον

H Αθλητική Ένωση Κίτιον, γνωστή ως ΑΕΚ Λάρνακας, είναι ένας κυπριακός αθλητικός σύλλογος που εδρεύει στη Λάρνακα ("Κίτιο" ονομαζόταν η αρχαία ελληνική πόλη-βασίλειο της Κύπρου, στη θέση της σημερινής Λάρνακας). Η ΑΕΚ Λάρνακας δημιουργήθηκε στις 18 Ιουλίου 1994 από την ενοποίηση δύο ιστορικών κυπριακών σωματείων της Λάρνακας: της Ε.Π.Α. Λάρνακας και του Πεζοπορικού Λάρνακας.

Η ΑΕΚ διατηρεί τα τμήματα ποδοσφαίρου ανδρών, καλαθοσφαίρισης ανδρών και γυναικών, πετοσφαίρης γυναικών και ποδοσφαίρου σάλας ανδρών. Το εμβλημά της απεικονίζει το στρατηγό Κίμωνα, που πέθανε πολεμώντας στις ακτές της Λάρνακας. Χρώματα έχει το κίτρινο και το πράσινο. Το κίτρινο χρώμα προήλθε από την ΕΠΑ και το πράσινο από τον Πεζοπορικό.
Φραντσέσκο Μαρία Πιάβε

Ο Φραντσέσκο Μαρία Πιάβε ("Francesco Maria Piave", 18 Μαΐου 1810 - 5 Μαρτίου 1876) ήταν Ιταλός λιμπρεττίστας γνωστός κυρίως για την συνεργασία του με τον Τζουζέπε Βέρντι στις όπερες "Ernani" (1844), "I due Foscari", 1844), "Attila" (1846), "Macbeth" (1847), "Il corsaro" (1848), "Stiffelio" (1850), (1851), "La traviata" (1853), "Simon Boccanegra" (1857) και "La forza del destino" (1862).

Ο "Rigoletto" και η "Τraviata" μεταφράστηκαν στα Ελληνικά από τον Θέμη
Σερμιέ και την Γιολάντα ντι Τάσσο αντίστοιχα, στους δύο τόμους των εκδόσεων για τον Βέρντι.
Orange Goblin

Οι Orange Goblin είναι βρετανικό heavy metal συγκρότημα, το οποίο δημιουργήθηκε το 1995.
Κλάουδιο Λόπες

Ο Κλάουδιο Λόπες (αγγλικά: Claudio López, ισπανική προφορά: [ˈklauðjo ˈlopes]) είναι Αργεντινός πρώην ποδοσφαιριστής που αγωνιζόταν στη θέση του επιθετικού. Είχε το προσωνύμιο "El Piojo" ("η ψείρα" στα ελληνικά) και είναι γνωστός για τις ντρίμπλες του και τα εξαιρετικά του τελειώματα.

Ο Λόπες ξεκίνησε την επαγγελματική του καριέρα στην Εστουδιάντες Λα Πλάτα το 1990 και ακολούθησε μία πολύχρονη πορεία σε μεγάλες ομάδες του κόσμου.
Ευριπίδης Κουτλίδης

Ο Ευριπίδης Κουτλίδης (Πτερούντα Λέσβου, 1890 - Αθήνα, 7 Δεκεμβρίου 1974) ήταν επιχειρηματίας και συλλέκτης έργων τέχνης. Κληροδότησε τη συλλογή του (Συλλογή Ε. Κουτλίδη) στην Εθνική Πινακοθήκη.
Burnout Dominator

Το Burnout Dominator είναι ένα παιχνίδι αγώνων που αναπτύχθηκε και διανεμήθηκε από την Electronic Arts για το PlayStation 2 και το PlayStation Portable. Το Burnout Dominator είναι το δεύτερο spin-off παιχνίδι της σειράς Burnout και συνολικά το έκτο. Διαθέτει το κύριο gameplay της σειράς, οπού τρέχεις με μεγάλες ταχύτητες ανά τον κόσμο με σκοπό να καταστρέψεις τους αντιπάλους σου και να ανοίξεις νέα οχήματα. Η έκδοση για το PS2 δεν αλληλεπιδρά με την έκδοση του PSP.
Αυτό είναι το μόνο παιχνίδι της σειράς Burnout που δεν αναπτύχθηκε από την developed by Criterion Games, και το πρώτο παιχνίδι της σειράς μετά το Burnout 2: Point of Impact που δεν εμφανίζεται το "Crash Mode". Την εποχή της δημιουργίας του Dominator, η Criterion δεν γινόταν να το αναπτύξει καθώς δούλευε στο Burnout Paradise. Παρόλα αυτά η Criterion Games αναφέρεται ως "the makers of this game" στο εγχειρίδιο του παιχνιδιού και στο επίσημο site της Electronic Arts.
Μποχτάν Μπονταρένκο

Ο Μποχτάν Μπονταρένκο (Богдан Бондаренко- Bohdan Bondarenko), (γεν. 1989) από την Ουκρανία, είναι αθλητής του άλματος εις ύψος.

Κέρδισε το χρυσό μετάλλιο στο Παγκόσμιο Πρωτάθλημα Ανοιχτού Στίβου στην Μόσχα το 2013 με άλμα στα 2μ. και 41εκ. ισοφαρίζοντας το ρεκόρ Ουκρανίας, που ο ίδιος είχε πετύχει στις αρχές Ιουλίου του 2013 στην Λωζάνη.


Κατηγορία:Ουκρανοί αθλητές του στίβου
Κατηγορία:Άλτες του ύψους
Γεώργιος Τερζόπουλος

-->
}}Ο Γεώργιος Τερζόπουλος του Μιλτιάδη (γενν. στις 6 Φεβρουαρίου 1931) είναι Έλληνας πρώην βουλευτής. Υπηρέτησε ως βουλευτής Πιερίας με το ΠΑΣΟΚ επί 5 συνεχείς θητείες, από το 1981 ως το 1993.
Διομήδης ο μάρτυρας

Ο Διομήδης ο μάρτυρας ήταν Χριστιανός Μικρασιάτης άγιος της Ορθόδοξης Εκκλησίας, που έζησε και μαρτύρησε τον 3ο αιώνα μ.Χ.
Ευγένιος Παπαδόπουλος

Ο Ευγένιος Παπαδόπουλος του Ιωάννη (γενν. στο Νέο Κεραμίδι Πιερίας στις 29 Μαρτίου 1957) είναι Έλληνας δημοσιογράφος, συγγραφέας (με το ψευδώνυμο Ολύμπιος) και θεατράνθρωπος. Εξελέγη βουλευτής Πιερίας στις εκλογές που διεξήχθησαν το Μάιο του 2012.
Tame Impala

Οι Tame Impala είναι ψυχεδελικό ροκ συγκρότημα από το Περθ της Αυστραλίας, το οποίο σχηματίστηκε από τον Κέβιν Πάρκερ. Το συγκρότημα έγινε γνωστό το 2010 με την κυκλοφορία του πρώτου άλμπουμ τους, Innerspeaker, και έλαβαν μεγάλη αναγνώριση για το δεύτερο άλμπουμ τους, Lonerism, το 2012. Το όνομά τους αναφέρεται στο ιμπάλα, ένα είδος αντιλόπης.
Αθανάσιος Παπαγεωργίου

Ο Αθανάσιος Παπαγεωργίου του Ανδρέα (Μεσαία Μηλιά Πιερίας, 20 Ιουνίου 1954) είναι Έλληνας οικονομολόγος και πολιτικός, που διετέλεσε βουλευτής Πιερίας με το ΠΑΣΟΚ από το 2004 ως το 2007 και από το 2009 ως το 2012. Είναι παντρεμένος με την Ανθή Ρήγα και έχουν 1 κόρη την Λυδία.

Για να ξεχωρίζει από τον συνονόματό του γραμματέα της Νεολαίας ΠΑΣΟΚ Θανάση Παπαγεωργίου συνήθως αναφερόταν ως «ο Παπαγεωργίου του Αγροτικού» ενώ ο άλλος ως «ο Παπαγεωργίου του Οργανωτικού».
The Rules of Hell

The Rules of Hell είναι ο τίτλος της συλλογής τεσσάρων άλμπουμ του βρετανικού χέβι μέταλ συγκροτήματος Black Sabbath, η οποία κυκλοφόρησε τον Ιούλιο του 2008 μέσω της δισκογραφικής εταιρείας "Rhino" και περιλαμβάνει τους δίσκους από τις περιόδους κατά τις οποίες τραγουδιστής του συγκροτήματος ήταν ο Ρόνι Τζέιμς Ντίο.

Η συλλογή αποτελείται από πέντε CD, με τα τρία στούντιο άλμπουμ και το διπλό, ζωντανά ηχογραφημένο ""Live Evil", τα οποία κυκλοφόρησαν από το 1980 μέχρι το 1982, αλλά και το 1992 όταν το δίδυμο Ρόνι Τζέιμς Ντίο και Βίνι Άπις επέστρεψαν στο συγκρότημα.

Μία περιορισμένη έκδοση της συλλογής κυκλοφόρησε με έναν επιπλέον δίσκο ο οποίος περιελάμβανε πέντε ζωντανά ηχογραφημένα κομμάτια από το 1981. Τα συγκεκριμένα τραγούδια είχαν συμπεριληφθεί ένα χρόνο νωρίτερα στο άλμπουμ "Live at Hammersmith Odeon"".
Στέλιος Γεράνης

Ο Στέλιος Γεράνης (πραγματικό όνομα: Στέλιος Παναγιωτόπουλος, 1920 - 1993) ήταν Έλληνας ποιητής.
Δήμος Άνδρου

Ο Δήμος Άνδρου είναι δήμος της περιφέρειας Νοτίου Αιγαίου που περιλαμβάνει την Άνδρο και τις γειτονικές της νησίδες. Η έκταση του Δήμου είναι 379,21 τ.χλμ και ο πληθυσμός του 9.221 κάτοικοι σύμφωνα με την απογραφή του 2011. Έδρα του δήμου είναι η Άνδρος. Δήμαρχος είναι από το 2019 ο Δημήτριος Λοτσάρης.
Ελεύθερη Ελλάδα

«Ελεύθερη Ελλάδα» είναι ορολογία που χρησιμοποιήθηκε κατά τη διάρκεια της Κατοχής, προκειμένου με αυτή να χαρακτηρίζονται ευρείες ορεινές αλλά και ημιορεινές περιοχές της χώρας που τελούσαν υπό τον πλήρη έλεγχο Ελλήνων ανταρτών, δίχως την παραμικρή παρουσία σε αυτές των κατοχικών αρχών.
Στην Ελεύθερη Ελλάδα εφαρμόσθηκαν πρωτοποριακές μορφές τοπικής αυτοδιοίκησης και δικαιοσύνης, τις οποίες εισήγαγε κυρίως το Ε.Α.Μ., υπό τη μορφή μαζικών λαϊκών θεσμών. Ελεύθερες ζώνες υπήρξαν, ειδικά μετά το 1942 που ξεκίνησε ο ένοπλος αγώνας του ελληνικού λαού κατά των κατακτητών, στη Στερεά Ελλάδα (που είχε κυριαρχήσει ο ΕΛΑΣ υπό τον Άρη Βελουχιώτη), στην Ήπειρο (όπου δρούσε η οργάνωση του Ναπ. Ζέρβα ΕΔΕΣ/ΕΟΕΑ), στον Όλυμπο, το Πήλιο και την Πίνδο. Είναι χαρακτηριστικό δε, ότι κατά τους τελευταίους μήνες της κατοχής στις ελεύθερες περιοχές είχαν προστεθεί τμήματα των ορεινών όγκων της Πελοποννήσου ακόμη και προάστια αστικών κέντρων όπως συγκεκριμένες γειτονιές της Αθήνας. Αυτές τις προστάτευε δια των όπλων ο ΕΛΑΣ ("Εφεδρικός") και άλλες αντιστασιακές δυνάμεις. Ακόμη, περιλαμβάνονταν μεγάλες εκτάσεις του θεσσαλικού κάμπου, ιδιαίτερα μετά τη συνθηκολόγηση της φασιστικής Ιταλίας.

Ο προσδιορισμός «Ελεύθερη Ελλάδα» ίσχυσε και αργότερα, στη διάρκεια του εμφυλίου, αλλά χρησιμοποιήθηκε μονομερώς, από την πλευρά του ΚΚΕ/ΔΣΕ για να καθορίζει τις ζώνες επιβολής του, όπως και για προπαγανδιστικούς σκοπούς μέσω του ομώνυμου ραδιοφωνικού σταθμού των αριστερών ανταρτών. Ωστόσο, η κυβερνητική πλευρά ουδέποτε υιοθέτησε τον όρο, κάνοντας λόγο για «ανταρτόπληκτες» περιοχές.

Ελλαδα ελευθερη
Ελλαδα ελευθερη
Δήμος Ανατολικής Σάμου

Ο Δήμος Ανατολικής Σάμου είναι δήμος της Περιφέρειας Βορείου Αιγαίου που προήλθε από τη διαίρεση του, μέχρι το 2019, ενιαίου Δήμου Σάμου. 

Δημιουργήθηκε με το Πρόγραμμα Κλεισθένης Ι και περιλαμβάνει τις Δημοτικές Ενότητες Βαθέος και Πυθαγορείου. 

Έδρα του Δήμου ορίστηκε η Σάμος και ιστορική έδρα το Πυθαγόρειο.
Burnout Legends

Το Burnout Legends είναι το πρώτο spin-off βιντεοπαιχνίδι της σειράς Burnout και συνολικά το πέμπτο. Κυκλοφόρησε για PlayStation Portable στις 13 Σεπτεμβρίου 2005 στη Βόρεια Αμερική, στις 16 Σεπτεμβρίου 2005 στην Ευρώπη και στις 20 Οκτωβρίου 2005 στην Ιαπωνία. Κυκλοφόρησε επίσης για το Nintendo DS στις 29 Νοεμβρίου 2005 στη Βόρεια Αμερική και στις 9 Δεκεμβρίου 2005 στην Ευρώπη. Το παιχνίδι περιέχει πίστες και παιχνίδια από τα πρώτα 3 Burnout, ενσωματωμένα και επεξεργασμένα για φορητές κονσόλες. Είναι πολύ παρόμοιο με το Burnout 3: Takedown έχοντας μια μίξη παλιών και νέων πιστών.
Δήμος Ικαρίας

Ο Δήμος Ικαρίας είναι δήμος της Περιφέρειας Βορείου Αιγαίου που περιλαμβάνει την Ικαρία και τις γειτονικές της νησίδες. Δημιουργήθηκε με το Πρόγραμμα Καλλικράτης από την συνένωση των τριών προϋπαρχόντων δήμων του νησιού, των δήμων Αγίου Κηρύκου, Ραχών και Ευδήλου. Η έκτασή του είναι 254,41 τ.χλμ και ο πληθυσμός του 8.312 κάτοικοι, σύμφωνα με την απογραφή του 2001 και 8.423 (απογρ. 2011). Έδρα του δήμου ορίστηκε ο Άγιος Κήρυκος.
Δήμος Τήνου

Ο Δήμος Τήνου είναι δήμος της περιφέρειας Νοτίου Αιγαίου που περιλαμβάνει την Τήνο και τις γειτονικές της νησίδες. Δημιουργήθηκε με το Πρόγραμμα Καλλικράτης από την συνένωση των προϋπαρχόντων δήμων του νησιού, των δήμων Τήνου και Εξωμβούργου και της Κοινότητας Πανόρμου. Η έκταση του νέου Δήμου είναι 194.59 τ.χλμ και ο πληθυσμός του 8.636 κάτοικοι σύμφωνα με την απογραφή του 2011. Έδρα του δήμου ορίστηκε η Τήνος και ιστορική έδρα ο Πάνορμος.
Δήμος Θήρας

Ο Δήμος Θήρας είναι δήμος της Περιφέρειας Νοτίου Αιγαίου που περιλαμβάνει τα νησιά Θήρα και Θηρασία, καθώς και τις γειτονικές τους νησίδες. Η έκταση του δήμου είναι 90,69 τ.χλμ και ο πληθυσμός του ανέρχεται σε 15.550 κατοίκους, σύμφωνα με την Απογραφή του 2011. Με το Πρόγραμμα Καλλικράτης, συνενώθηκε στον προϋπάρχοντα Δήμο και η Κοινότητα Οίας. Έδρα του δήμου είναι ο οικισμός της Θήρας, που προσάρτησε το 1940 τους οικισμούς Θήρας (Φηρά),Φηροστεφάνι, Κοντοχώρι. Η πόλη της Θήρας αποτελεί την πρωτεύουσα του νησιού, μετά την εγκατάλειψη του κάστρου του Σκάρου (από τα μέσα του 18ου αι.), και πρωτεύουσα της ομώνυμης επαρχίας, από την ίδρυση του Ελληνικού κράτους.
Δήμος Χίου

Ο Δήμος Χίου είναι δήμος της περιφέρειας Βορείου Αιγαίου που περιλαμβάνει τη Χίο. Δημιουργήθηκε με το Πρόγραμμα Καλλικράτης από την συνένωση των προϋπαρχόντων δήμων του νησιού, των δήμων Μαστιχοχωρίων, Χίου, Ιωνίας , Αμανής, Καμποχώρων, Καρδαμύλων, Ομηρούπολης και Αγίου Μηνά.

Η έκταση του Δήμου είναι 842,54 τ.χλμ και ο πληθυσμός του 51.390 κάτοικοι σύμφωνα με την απογραφή του 2011.

Έδρα του δήμου ορίστηκε η Χίος.

Δήμαρχος του Δήμου Χίου μετά τις Δημοτικές-Περιφερειακές Εκλογές 2019 είναι ο Σταμάτης Κάρμαντζης.
Μάγισσες της νύχτας

Μάγισσες της νύχτας (στα γερμανικά "Nachthexen") ήταν μια ομάδα από επίλεκτες σοβιετικές πιλότους, που έδρασαν κατά τη διάρκεια του Β' Π.Π.

Η Σοβιετική ένωση υπήρξε το πρώτο κράτος στον κόσμο που επέτρεψε σε γυναίκες να κυβερνήσουν μαχητικά αεροσκάφη. Με εντολή του ίδιου του Ιωσήφ Στάλιν στα 1942, δημιουργήθηκε το 588ο Σύνταγμα Νυχτερινών Βομβαρδισμών, αποτελούμενο από τρία σμήνη με περίπου 25 εκλεκτές νεαρές πιλότους, ηλικίας από 20-30 ετών. Επικεφαλής τέθηκε η ικανότερη από αυτές Μαρίνα Ράσκοβα. Οι περισσότερες είχαν σαν κίνητρο την εκδίκηση για το θάνατο συγγενικών τους προσώπων, αλλά και την επιθυμία να πολεμήσουν κατά των γερμανών εισβολέων.

Σαν αποστολή τους, είχαν να διεισδύουν, πετώντας σε πολύ χαμηλό ύψος, στις εχθρικές γραμμές και να βομβαρδίζουν με ακρίβεια στρατιωτικούς στόχους. Σαν βομβαρδιστικά χρησιμοποιήθηκαν τριάντα διπλάνα τύπου Polikarkov Po-2, τα οποία ήταν κατασκευασμένα για εκπαιδευτικούς σκοπούς ή για γεωργική χρήση, ήταν ελαφριά, με ξύλινα μέρη και επένδυση από υφάσματα κόντρα-πλακέ, κάτι που τα καθιστούσε πολύ αθόρυβα. Επίσης, δεν διέθεταν ραντάρ, ούτε αλεξίπτωτα. Η μέγιστη ταχύτητα που μπορούσαν να αναπτύξουν αυτά τα σκάφη ήταν μόλις 150 χλμ. την ώρα, γεγονός που τους έδινε τη δυνατότητα να αποφεύγουν εύκολα τις μεγάλες μανούβρες που αναγκάζονταν να κάνουν τα καταδιωκτικά της Λουφτβάφε.

Στα τέσσερα χρόνια της δράσης τους (1942-1945) οι "μάγισσες" πραγματοποίησαν περισσότερες από 30.000 αποστολές, ρίχνοντας 23.000 τόνους βομβών. Η πρώτη επίθεσή τους καταγράφηκε στις 8 Ιουνίου του 1942, εναντίον γερμανικής μεραρχίας. Από το 1943 και μετά η φήμη τους εξαπλώθηκε ραγδαία, με αποτέλεσμα να καταστούν ιδιαίτερα επικίνδυνες για τους ναζί. Για το λόγο αυτό, όποιος γερμανός αεροπόρος κατόρθωνε να καταρρίψει έστω μια από αυτές, τιμούνταν με την απονομή του "Σιδηρού Σταυρού".

Η τελευταία "μάγισσα της νύχτας" Ναντέζντα Πόποβα απεβίωσε στις 8 Ιουλίου 2013, σε ηλικία 91 ετών. Είχε λάβει μέρος σε συνολικά 852 αποστολές και όπως η ίδια δήλωσε σε συνέντευξή της το 2010 μερικές φορές συμμετείχε σε οκτώ ή και περισσότερες ρίψεις βομβών την ίδια νύχτα.
Ντάνιελ Μπίλγκερ

Ο Ντάνιελ Μπίλγκερ ("", 1713 - 1792) ήταν Ελβετός μεταρρυθμιστής κληρικός και εκπαιδευτικός.
Τσουτσουγκαμούσι

Με την επίσημη ονομασία Τσουτσουγκαμούσι, ή τσουτσουγαμούσι, προερχόμενη εκ του διεθνούς όρου, σε αγγλική γραφή "tsutsugamushi" (προφέρεται ομοίως), είναι μια μορφή τύφου που προκαλείται από το ενδοκυττάριο παράσιτο "Orientia tsutsugamushi". Προκαλεί εξανθηματικό πυρετό και μπορεί να καταλήξει σε θάνατο.

Η νόσος τσουτσουγκαμούσι ενδημεί, με διαφορετικούς οροτύπους, σε χώρες της Άπω Ανατολής και κυρίως στην Ιαπωνία, από την οποία οφείλει το όνομά της, τη Μαλαισία, τη Σουμάτρα, την Ινδονησία, μέχρι τη Β. Ινδία και λιγότερο την Αυστραλία. Αυτή οφείλεται στον μικροοργανισμό "ρικέτσια τσουτσουγκαμούσι", ή "ρικέτσια προβαζέκι", εκ των ονομάτων δύο ερευνητών που πέθαναν εξ αυτής της νόσου εξ ου και η απόδοση αυτής στην ελληνική ιατρική ως "ρικετσίωση", που είναι γενικότερος όρος, ή ειδικότερα "ρικετσιο-ευλογιά της ανατολής" από τα εξανθήματα που παρουσιάζει μετά από τσίμπημα ακάρεων ή κουνουπιών που την μεταδίδουν.

Η νόσος αυτή, που είναι κατ΄ ουσία είδος τύφου, πρώτο σύμπτωμα που παρουσιάζει είναι η νέκρωση του δέρματος γύρω από το σημείο του τσιμπήματος, ακολουθεί υψηλός πυρετός, που χαρακτηρίζεται ομώνυμα, με ρίγη και γενική διόγκωση λεμφογαγγλίων των οποίων ακολουθεί εμφάνιση εξανθήματος με ιδιαίτερα μεγάλες κηλίδες. Καλοήθης περίπτωση χαρακτηρίζεται εκείνη κατά τη οποία ο πυρετός αρχίζει να υποχωρεί σταδιακά μέσα στη δεύτερη εβδομάδα.
* Απαιτείται ιδιαίτερη προσοχή δεδομένου ότι η νόσος αυτή χωρίς αντιμικροβιακή θεραπεία παρουσιάζει μεγάλη θνησιμότητα.
Αναστάσιος Ζωσιμάς

Ο Αναστάσιος Ζωσιμάς (Ιωάννινα, 18ος αιώνας - 1805) ήταν Έλληνας έμπορος και εθνικός ευεργέτης.
Ελβετικό Εθνικό Μουσείο

Το Ελβετικό Εθνικό Μουσείο (Schweizerisches Landesmuseum) εκθέτει την ιστορία της Ελβετίας, ειδικότερα μετά τον δέκατο έκτο αιώνα. Ιδρύθηκε το 1898 στην Ζυρίχη, όπου έχει και την έδρα του, αλλά διαθέτει και παραρτήματα σε διάφορες πόλεις της Ελβετίας. Η μόνιμη έκθεση διαθέτει πάνω από ένα εκατομμύριο εκθέματα.

Κατηγορία:Μουσεία τέχνης στην Ελβετία
Ελβετικοί Ομοσπονδιακοί Σιδηρόδρομοι

<br>

miniatur|thumb|Το σιδηροδρομικό δίκτυο της Ελβετίας
Οι Ελβετικοί Ομοσπονδιακοί Σιδηρόδρομοι είναι σιδηροδρομική εταιρία και η μεγαλύτερη της Ελβετίας. Το 2009 μετέφερε 327 εκατομμύρια επιβάτες και 49 εκατομμύρια τόνους εμπορεύματα. Έδρα της εταιρίας είναι η Βέρνη.

Παλαιότερα ηταν ένα κρατικό όργανο, είναι από το 1999 μια ειδική εταιρεία, με όλες τις μετοχές να κατέχει η Ελβετική Συνομοσπονδία και τα ελβετικά καντόνια. Μέχρι το τέλος του 2006, η εταιρεία παραδόθηκε από το μακροπρόθεσμο CEO Benedikt Weibel στο διάδοχό του Andreas Meyer.
Βορελιανός Κώδικας

Ο Βορελιανός Κώδικας (Λατ. "Codex Boreelianus") είναι ένα μεσαιωνικό ελληνικό χειρόγραφο κώδικας που περιέχει τα τέσσερα Ευαγγέλια της Καινής Διαθήκης. Συμβολίζεται με το Fe ή το 09, ενώ φυλάσσεται στη Βιβλιοθήκη του Πανεπιστημίου της Ουτρέχτης (Ουτρέχτη, Ολλανδία), εξ ου και η ονομασία του, όπου καταγράφεται ως "Ms. 1". 

Ο κώδικας αυτός είναι γραμμένος σε κεφαλαιογράμματη τετραγωνισμένη ελληνική γραφή και χρονολογείται στα μέσα του 9ου αιώνα. Η διάσταση της κάθε σελίδας είναι 28,5x22 εκατοστά. Το υλικό των φύλλων είναι εξαιρετικής ποιότητας περγαμηνή (vellum). Το κείμενο της Καινής Διαθήκης καλύπτει 204 φύλλα. 

Ο Βορελιανός Κώδικας αν και παρουσιάζει κάποια θεωρείται ένα από τα καλύτερα χειρόγραφα της συριακής λεγόμενης οικογένειας χειρογράφων. 

Τον κώδικα αυτόν, κατά πάσα πιθανότητα, έφερε στη Ολλανδία τον 17ο αιώνα ο Ιωάννης της Βορεελιός (1577–1629).
Δήμος Ρόδου

Ο Δήμος Ρόδου είναι δήμος της Περιφέρειας Νοτίου Αιγαίου που περιλαμβάνει το νησί της Ρόδου και τις γειτονικές της νησίδες. Δημιουργήθηκε με το Πρόγραμμα Καλλικράτης από τη συνένωση των προϋπαρχόντων δήμων του νησιού, των δήμων Ροδίων, Αρχαγγέλου, Ατταβύρου, Αφάντου, Ιαλυσού, Καλλιθέας, Καμείρου, Λινδίων, Νότιας Ρόδου και Πεταλούδων. Η έκταση του νέου δήμου είναι 1.407,94 τ.χλμ και ο πληθυσμός του 115.490 κάτοικοι σύμφωνα με την απογραφή του 2011. Έδρα του δήμου ορίστηκε η πόλη της Ρόδου.
Μάικλ Όουεν

Ο Μάικλ Όουεν ("Michael James Owen", γεννήθηκε 14 Δεκεμβρίου 1979) είναι Άγγλος πρώην ποδοσφαιριστής. Το 2001 ψηφίστηκε ως ο καλύτερος παίκτης στην Ευρώπη (Χρυσή Μπάλα).
Cadillac DTS

Η Cadillac DTS ήταν ένα μεγάλο πολυτελές σεντάν αυτοκίνητο της κατηγορίας F, που κατασκευάστηκε από την αμερικανική αυτοκινητοβιομηχανία Cadillac, από τον Ιούλιο του 2005 έως τον Μάιο του 2011 και διατέθηκε μόνο στη Βόρεια Αμερική και στη Μέση Ανατολή. Κατά τα έτη παραγωγής της, η DTS ήταν το μεγαλύτερο σεντάν που προσέφερε ο όμιλος της General Motors. Στις ΗΠΑ, τον Καναδά και τη Μέση Ανατολή, η DTS ήταν, επίσης, η ναυαρχίδα της Cadillac και γενικότερα του ομίλου της General Motors, ενώ στα άλλα κράτη διεθνώς η ναυαρχίδα της εταιρείας ήταν το αμέσως μικρότερο σεντάν Cadillac STS.
Δήμος Νάξου και Μικρών Κυκλάδων

Ο Δήμος Νάξου και Μικρών Κυκλάδων είναι δήμος της περιφέρειας Νοτίου Αιγαίου που περιλαμβάνει τη Νάξο και τα νησιά των Μικρών Κυκλάδων Δονούσα, Κουφονήσια, Κέρος, Σχοινούσα και Ηρακλειά, Δημιουργήθηκε με το Πρόγραμμα Καλλικράτης από την συνένωση των προϋπαρχόντων δήμων Νάξου και Δρυμαλίας και των κοινοτήτων Δονούσας, Κουφονησίων, Σχοινούσας και Ηρακλειάς. Η έκταση του νέου Δήμου είναι 495,76 τ.χλμ και ο πληθυσμός του 18.904 κάτοικοι, σύμφωνα με την απογραφή του 2011.. Έδρα του δήμου ορίστηκε η "Χώρα της Νάξου".
Δήμος Μινώα Πεδιάδας

Ο Δήμος Μινώα Πεδιάδας είναι δήμος της Περιφερειακής Ενότητας Ηρακλείου της περιφέρειας Κρήτης με έκταση 394,24 τ.χλμ και πληθυσμό 17.563 κατοίκους σύμφωνα με την απογραφή του 2011. Έδρα του δήμου είναι ο Ευαγγελισμός και ιστορική έδρα το Καστέλλι. Ο Δήμος προέκυψε από την συνένωση των προϋπαρχόντων δήμων Αρκαλοχωρίου, Θραψανού και Καστελλίου με το Πρόγραμμα Καλλικράτης.
Δήμος Μαλεβιζίου

Ο Δήμος Μαλεβιζίου είναι δήμος της περιφέρειας Κρήτης που συστάθηκε με το Πρόγραμμα Καλλικράτης. Προέκυψε με τη συνένωση των προϋπαρχόντων δήμων Γαζίου, Κρουσώνα και Τυλίσου. Ο νέος Δήμος καταλαμβάνει έκταση 292,70 τ.χλμ και ο πληθυσμός του ανέρχεται σε 24.864 κατοίκους, σύμφωνα με την Απογραφή του 2011. Έδρα του νέου δήμου ορίστηκε το Γάζι.
Δήμος Γόρτυνας

Ο Δήμος Γόρτυνας είναι δήμος της περιφέρειας Κρήτης που συστάθηκε με το Πρόγραμμα Καλλικράτης από την συνένωση των προϋπαρχόντων δήμων Γόρτυνας, Αγίας Βαρβάρας, Κόφινα και Ρούβα. Η έκταση του νέου Δήμου είναι 462.71 τ.χλμ και ο πληθυσμός του 15.632 κάτοικοι σύμφωνα με την απογραφή του 2011. Έδρα του νέου δήμου ορίστηκαν οι Άγιοι Δέκα.
The Social Network

Το The Social Network είναι αμερικανική δραματική βιογραφική ταινία παραγωγής 2010 με θέμα την ίδρυση της διαδικτυακής κοινωνικής σελίδας Facebook και τις μηνύσεις που ακολούθησαν. Την σκηνοθεσία της ταινίας ανέλαβε ο Ντέιβιντ Φίντσερ και η διανομή συνίσταται από νέους κυρίως ηθοποιούς όπως Τζέσι Άιζενμπεργκ, Άντριου Γκάρφιλντ, Τζάστιν Τίμπερλεϊκ, Μπρέντα Σονγκ, Ρούνι Μάρα, Άρμι Χάμερ και Μαξ Μινγκέλα.

Το σενάριο έγραψε ο Άρον Σόρκιν και είναι βασισμένο στο βιβλίο "The Accidental Billionaires" του Μπεν Μέζριχ. Κανένας από το προσωπικό του Facebook, συμπεριλαμβανομένου και του Μαρκ Ζάκερμπεργκ δεν είχε καμία ανάμειξη με την ταινία, αν και ο Εντουάρντο Σάβεριν ήταν σύμβουλος στο βιβλίο του Μέζριχ.

Η ταινία κυκλοφόρησε από την Columbia Pictures την 1η Οκτωβρίου του 2010 με διθυραμβικά σχόλια από τους κριτικούς και μεγάλη ανταπόκριση στα ταμεία με 224,9 εκατομμύρια δολάρια εισπράξεις παγκοσμίως. Έλαβε οχτώ υποψηφιότητες για Όσκαρ, μεταξύ των οποίων Καλύτερης Ταινίας, Σκηνοθεσίας και Α' Ανδρικού Ρόλου για την ερμηνεία του Τζέσι Άιζενμπεργκ, κερδίζοντας τρία στις κατηγορίες Διασκευασμένου Σεναρίου, Μοντάζ και Μουσικής. Βραβεύτηκε επίσης με τέσσερις Χρυσές Σφαίρες, Καλύτερης Ταινίας - Δράμα, Σκηνοθεσίας, Σεναρίου και Μουσικής, από τις συνολικά έξι υποψηφιότητες.
Δήμος Χερσονήσου

Ο Δήμος Χερσονήσου είναι δήμος της περιφέρειας Κρήτης που συστάθηκε με το Πρόγραμμα Καλλικράτης. Προέκυψε από τη συνένωση των προϋπαρχόντων δήμων Γουβών, Χερσονήσου, Επισκοπής και Μαλίων. Η έκταση του νέου Δήμου είναι 271,58 τ.χλμ και ο πληθυσμός του 26.717 κάτοικοι, σύμφωνα με την Απογραφή του 2011. Έδρα του νέου δήμου ορίστηκαν οι Γούρνες.
Δήμος Ζηρού

Ο Δήμος Ζηρού είναι δήμος της Περιφερειακής Ενότητας Πρέβεζας της περιφέρειας Ηπείρου που συστάθηκε το 2011 με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Φιλιππιάδος, Θεσπρωτικού και Ανωγείου και της Κοινότητας Κρανέας. Η έκταση του νέου Δήμου είναι 386,15 τ.χλμ και ο πληθυσμός του 13.892 κάτοικοι σύμφωνα με την απογραφή του 2011. Έδρα του νέου δήμου ορίστηκε η Φιλιππιάδα.
Αντουάν Μπουρντέλ

Ο Αντουάν Μπουρντέλ ("Antoine Bourdelle", 30 Οκτωβρίου 1861 – 1 Οκτωβρίου 1929) ήταν Γάλλος γλύπτης, άμεσος διάδοχος του Ογκίστ Ροντέν και ένας από επιφανέστερους πρωτοπόρους της μνημειακής γλυπτικής των αρχών του 20ού αιώνα.
Δήμος Φαρκαδόνας

Ο Δήμος Φαρκαδόνας είναι δήμος της Περιφέρειας Θεσσαλίας με έδρα την Φαρκαδόνα. Η συνολική έκταση του Δήμου είναι 370,23 τ.χλμ. και ο πληθυσμός του είναι 13.396 κάτοικοι, βάσει της Απογραφής του 2011 (15.881 σύμφωνα με την απογραφή του 2001).

Η σημερινή μορφή του δήμου προέκυψε, με το Πρόγραμμα Καλλικράτης, από την επέκταση του αρχικού δήμου Φαρκαδόνας με την συνένωση των προϋπαρχόντων δήμων Οιχαλίας και Πελινναίων.

thumb|300px|Τοπογραφικός χάρτης του Δήμου Φαρκαδόνας.
Δήμος Ζαγοράς - Μουρεσίου

Ο Δήμος Ζαγοράς - Μουρεσίου είναι δήμος της περιφέρειας Θεσσαλίας με έκταση 150,54 τ.χλμ και πληθυσμό 5.809 κατοίκους (6.936 κάτοικους σύμφωνα με την απογραφή του 2001). Έδρα του δήμου είναι η Ζαγορά.

Προέκυψε από την συνένωση με το Πρόγραμμα Καλλικράτης των προϋπαρχόντων δήμων Ζαγοράς και Μουρεσίου.
Δήμος Ρήγα Φεραίου

Ο Δήμος Ρήγα Φεραίου είναι Δήμος της Περιφερειακής Ενότητας Μαγνησίας, στην Περιφέρεια Θεσσαλίας, με έκταση 549.77 τ.χλμ. και πληθυσμό 10.647 κάτοικους, σύμφωνα με την Απογραφή του 2011. Έδρα του Δήμου είναι το Βελεστίνο. Συστάθηκε το 2011 με το Πρόγραμμα «Καλλικράτης», από την συνένωση των προϋπαρχόντων Δήμων και Κοινοτήτων, του Δήμου Φερών, του Δήμου Κάρλας και της Κοινότητας Κεραμιδίου.

thumb|300px|Τοπογραφικός χάρτης, του Δήμου Ρήγα Φεραίου.
Δήμος Αλμυρού

Ο Δήμος Αλμυρού είναι δήμος της περιφέρειας Θεσσαλίας με έδρα τον ομώνυμο Αλμυρό. Η έκταση του Δήμου είναι 909.79 τ.χλμ και ο πληθυσμός του 18.614 κάτοικοι με βάση την απογραφή του 2011 (21.169 κάτοικοι σύμφωνα με την απογραφή του 2001).

Η σημερινή μορφή του δήμου προέκυψε, με το Πρόγραμμα Καλλικράτης, από την επέκταση του αρχικού δήμου Αλμυρού με την συνένωση των προϋπαρχόντων δήμων Σούρπης και Πτελεού και της Κοινότητας Ανάβρας.

thumb|300px|Τοπογραφικός χάρτης του Δήμου.
Δήμος Αγιάς

Ο Δήμος Αγιάς είναι δήμος της περιφέρειας Θεσσαλίας με έδρα την Αγιά. Η συνολική έκταση του Δήμου είναι 668,26 τ.χλμ. και ο πληθυσμός του 11.470 κάτοικοι με βάση την απογραφή του 2011 (14.121 κάτοικοι σύμφωνα με την απογραφή του 2001).

Η σημερινή μορφή του δήμου προέκυψε, με το Πρόγραμμα Καλλικράτης, από την επέκταση του αρχικού δήμου Αγιάς με την συνένωση των προϋπαρχόντων δήμων Λακέρειας, Ευρυμενών και Μελιβοίας.

thumb|300px|Τοπογραφικός χάρτης του Δήμου Αγιάς.
Δήμος Βόλου

Ο Δήμος Βόλου είναι δήμος της Περιφέρειας Θεσσαλίας με έδρα τον Βόλο. Η έκταση του Δήμου είναι 387,14 τ.χλμ. και ο πληθυσμός του ανέρχεται σε 144.449 κατοίκους, σύμφωνα με την Απογραφή του 2011 (141.675 κάτοικοι κατά την Απογραφή του 2001). 

Η σημερινή μορφή του δήμου προέκυψε, με το Πρόγραμμα Καλλικράτης, από την επέκταση του αρχικού Δήμου Βόλου με την συνένωση των προϋπαρχόντων δήμων Ιωλκού, Νέας Αγχιάλου, Αγριάς, Πορταριάς, Νέας Ιωνίας, Αρτέμιδας και Αισωνίας, καθώς και της Κοινότητας Μακρινίτσας.
Δήμος Μετεώρων

Ο Δήμος Μετεώρων (παλαιότερη ονομασία Δήμος Καλαμπάκας) είναι πρωτοβάθμιος οργανισμός τοπικής αυτοδιοίκησης της περιφέρειας Θεσσαλίας με έδρα την Καλαμπάκα. Αποτελείται από οκτώ Δημοτικές Ενότητες και έχοντας συνολική έκταση 1658,751 τ.χλμ., αποτελεί το δεύτερο μεγαλύτερο σε έκταση δήμο της Ελλάδας. Ο μόνιμος πληθυσμός του Δήμου στην απογραφή του 2011 ήταν 21.991 κάτοικοι.

Βρίσκεται στο βόρειο τμήμα της Περιφερειακής Ενότητας Τρικάλων και συνορεύει στα νότια με το Δήμο Πύλης και το Δήμο Τρικκαίων, στα ανατολικά με το Δήμο Ελασσόνας, στα βόρεια με τους δήμους Δεσκάτης και Γρεβενών της Περιφέρειας Δυτικής Μακεδονίας και στα δυτικά με τους δήμους Μετσόβου και Βορείων Τζουμέρκων της Περιφέρειας Ηπείρου.
Δήμος Λαρισαίων

Ο Δήμος Λαρισαίων είναι δήμος της Περιφέρειας Θεσσαλίας ο οποίος συστάθηκε με το Πρόγραμμα Καλλικράτης. Προέκυψε από τη συνένωση των προϋπαρχόντων δήμων Λαρισαίων, Γιάννουλης και Κοιλάδας. Η έκταση του νέου Δήμου είναι 335,12 τ.χλμ και ο πληθυσμός του 162.591 κάτοικοι, σύμφωνα με την απογραφή του 2011. Ως έδρα του νέου Δήμου ορίστηκε η πόλη της Λάρισας.

Από το 1999 έως το 2010, ο δήμος Λαρισαίων αποτελούταν από το Δ.Δ. Λαρίσης και το Δ.Δ Τερψιθέας με συνολικό πληθυσμό 132.779 μόνιμους κατοίκους και κάλυπτε έκταση 122,6 τ.χλμ.
Δήμος Κιλελέρ

Ο Δήμος Κιλελέρ είναι δήμος της Περιφέρειας Θεσσαλίας που συστάθηκε με το Πρόγραμμα Καλλικράτης. Προέκυψε από τη συνένωση των προϋπαρχόντων δήμων Κιλελέρ, Νικαίας, Κραννώνος, Πλατυκάμπου και Αρμενίου. Η έκταση του νέου Δήμου είναι 975.29 τ.χλμ και ο πληθυσμός του 20.854 κάτοικοι, σύμφωνα με την Απογραφή του 2011 (23.213 το 2001). Έδρα του νέου δήμου ορίστηκε η Νίκαια και ιστορική έδρα το Κιλελέρ.

Το όνομα Κιλελέρ είναι τουρκικό. Ετυμολογικά παράγεται από την λέξη "göl" (γκιολ), που σημαίνει «λίμνη, λάκκος, έλος». Παλαιότερα υπήρχαν πολλά έλη στην περιοχή. Ο πληθυντικός της λέξης είναι "göleler" (γκιολελέρ), που σημαίνει «ελώδης τόπος» και τελικά έγινε Κιλελέρ. "-ler" και "-lar" είναι καταλήξεις πληθυντικού αριθμού ονομάτων στην τουρκική γλώσσα. 

Από τον Νοέμβριο του 2012 το Κιλελέρ διαθέτει πλήρως εξοπλισμένο Οδοντιατρείο που εξυπηρετεί τους κατοίκους του, αλλά και κατοίκους των γύρω χωριών.
Μαρέττιμο

Το Μαρέττιμο (ιταλ. "Marettimo") είναι ιταλικό νησί το οποίο βρίσκεται δυτικά της Σικελίας και είναι το δεύτερο μεγαλύτερο, σε έκταση, νησί του συμπλέγματος των Αιγάδων νήσων. Το νησί έχει έκταση 12,3 τ.χλμ και πληθυσμό 684 κατοίκους. Πρωτεύουσα του νησιού είναι το Μαρέττιμο.

Η αρχαία ονομασία του νησιού είναι Ιερά Νήσος. Η Λατινική αντίστοιχη ονομασία που χρησιμοποιεί ο Πλίνιος ο Πρεσβύτερος είναι επίσης "Sacra".